
Αθήνα 8-9-2026		

Προς: - Τους φοιτητές πρώτου, δεύτερου και τρίτου κύκλου σπουδών του Τμήματος Επικοινωνία και Μέσων Μαζικής Ενημέρωσης του ΕΚΠΑ 



ΘΕΜΑ: Ορισμός εκπροσώπων φοιτητών στη Συνέλευση του Τμήματος Επικοινωνίας και Μέσων Μαζικής Ενημέρωσης της Σχολής ΟΠΕ του ΕΚΠΑ.

H Πρόεδρος του Τμήματος Επικοινωνίας και Μέσων Μαζικής Ενημέρωσης της Σχολής Οικονομικών και Πολιτικών Επιστημών του Εθνικού και Καποδιστριακού Πανεπιστημίου Αθηνών, έχοντας υπόψη τις διατάξεις:
1. Τα άρθρα 75 έως 79 του Κεφαλαίου ΙΑ’ «ΨΗΦΙΑΚΗ ΔΙΑΦΑΝΕΙΑ-ΠΡΟΓΡΑΜΜΑ ΔΙΑΥΓΕΙΑ»
του Ν.4727/2020 (ΦΕΚ 184/Α’) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις»
1. Τις διατάξεις του άρθρου 192 του Ν.4823/2021, «Αναβάθμιση του σχολείου, ενδυνάμωση των εκπαιδευτικών και άλλες διατάξεις» (Α’ 136),
1. Την αριθμ. 5204/11-11-2021 Υπουργική Απόφαση, «Λειτουργία της ψηφιακής κάλπης ΖΕΥΣ» (ΦΕΚ 5244/τ.Β’/12-11-2021)
1. Τις διατάξεις των άρθρων 22 παρ. 1 εδ. β’ , 23 παρ. 1 και 42 παρ. 1 έως 9 του Ν.4957/2022 (ΦΕΚ 141/τ.Α’/21-07-2022) «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις».
1. Τις διατάξεις των άρθρων 1 παρ. 1 εδ. β’ , 2 και 8 παρ. 7 & 8 του Κεφαλαίου Β’ της 123024/Ζ1/06.10.2022 ΚΥΑ των Υπουργών Παιδείας και Θρησκευμάτων και Επικρατείας: 
«Διαδικασία ανάδειξης εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.Δ.Ι.Π.) και Ειδικού Τεχνικού Προσωπικού (Ε.Τ.Ε.Π.) και των εκπροσώπων φοιτητών» (ΦΕΚ 5220/τ.Β’/07.10.2022).
Π ρ ο σ κ α λ ε ί

Τους φοιτητές προπτυχιακούς, μεταπτυχιακούς και υποψήφιους διδάκτορες του Τμήματος Επικοινωνίας και Μέσων Μαζικής Ενημέρωσης να εκλέξουν τους εκπροσώπους τους για το έτος 2027 (από 1-1-2027 έως 31-12-2027) για την Συνέλευση του Τμήματος Επικοινωνίας και Μέσων Μαζικής Ενημέρωσης , μέσω ηλεκτρονικής ψηφοφορίας.
Σύμφωνα με την ανωτέρω αναφερόμενη νομοθεσία, οι εκπρόσωποι των φοιτητών στα συλλογικά όργανα των Ιδρυμάτων εκλέγονται από το σύνολο των φοιτητών, με δικαίωμα συμμετοχής σύμφωνα με την παρ. 3 του άρθρου 42 του ν.4957/2022 της οικείας κατηγορίας α) προπτυχιακοί φοιτητές β) μεταπτυχιακοί φοιτητές και γ) υποψήφιοι διδάκτορες. Η ψηφοφορία είναι καθολική, άμεση και μυστική και διενεργείται αποκλειστικά ηλεκτρονικά μέσω του ειδικού πληροφοριακού συστήματος με την ονομασία «Ψηφιακή Κάλπη ΖΕΥΣ» της ανώνυμης εταιρείας του ελληνικού δημοσίου με την επωνυμία « Εθνικό Δίκτυο Υποδομών Τεχνολογίας και Έρευνας ΑΕ» (ΕΔΥΤΕ ΑΕ). Η εκλογή πραγματοποιείται από ενιαίο ψηφοδέλτιο που περιλαμβάνει το σύνολο των υποψηφίων ανά κύκλο σπουδών (πρώτο, δεύτερο, και τρίτο). Κατά την διενέργεια της ψηφοφορίας, κάθε εκλογέας δύναται να επιλέξει έναν (1) υποψήφιο. Η ψηφοφορία, προκηρύσσεται από τα όργανα των φοιτητών, τα οποία είναι υπεύθυνα για τη συγκρότηση της εφορευτικής επιτροπής ανά Τμήμα.
Παρακαλούμε για τις ενέργειες της αρμοδιότητάς σας.


Η  Πρόεδρος του Τμήματος
Επικοινωνίας και Μέσων Μαζικής Ενημέρωσης 
*
Καθηγήτρια Ελισσάβετ Τσαλίκη 


* Η υπογραφή έχει τεθεί στο Πρωτότυπο που παραμένει στο αρχείο της Γραμματείας του Τμήματος.

